text: Brand i udrangeret togvogn
  18 maj 2017 kl. 05.19
  Der gik tidligt torsdag morgen ild i en udrangeret togvogn, der står på et sidespor på stationen i Rødekro.
  Branden blev anmeldt klokken 05.01, hvor meldingen lød på, at der stod flammer og røg ud fra en togvogn på stastionen i Rødekro..
  Både politi og brandfolk mødte talstækt frem på meldingen om brand i tog. Det viste sig dog hurtigt, at der ikke var mennesker i togvognen - eller i nærheden, da der alene var tale om udrangeret togvogn, der stod på et sidespor og blev brugt til lager.
  - Branden er opstået i en batterikasse og skaderne er materielle. Men vi tager altid melding om brand i tog meget alvorlig, siger vagtchef Erik Lindholdt, Syd- og Sønderjyllands Politi, til TV SYD
  